- Kan bli opptil 30 prosent billigere
Antall bompengeselskap skal reduseres fra rundt 60 til tre. Rentebetingelsene for bomselskapene skal også bli bedre. Samferdselsminister Ketil Solvik-Olsen (FrP) la idag frem sin bompengereform. – Den forrige regjeringen la opp til 10 prosent rabatt til de med bompengebrikke. Vi ser ikke bort fra at vi kan få til det dobbelte, sa Solvik-Olsen på dagens pressekonferanse. Selv om samferdselsministeren ikke turde si nøyaktig hvor mye billigere det blir å passere en bompengering sa han at han regnet med at prisene kunne gå ned med en rundt 30 prosent på en «gjennomsnittstrekning» med virkemidlene han lanserte.Han tør ikke si noe konkret om hvor mye takstene går ned i de enkelte bompengeringene, men mener at regnestykker på nye prosjekter bortimot kan bli halvert. – På Rogfast (E39 Rogaland) viser våre beregninger at med det gamle systemet vil bompengetakstene ligge på mellom 300-400 kroner. Med det nye systemet kan det ligge på rundt 200 kroner. Det er altså betydelige reduksjoner. Solvik-Olsen åpner også for å se på nye satser for bobiler og pickuper som idag kommer over tre tonns grensen.Nå vil vel staten få mindre bominntekter? – Estimatet er 10-11 milliarder kroner i bominntekter. Nå blir denne summen mindre på grunn av endringen til en mer effektiv drift. Men det er viktig at hvert bomprosjekt har sin egen konto, slik at folk i Oslo ikke skal betale ned veiprosjekter i Kristiansand, sier han til VG. - Har du og Frp nå lagt helt bort at dere vil fjerne norske bomstasjoner? - Som Frp-er mener jeg fortsatt bompenger er en kostbar måte å finansiere vei på. Men så må jeg konstatere at når vi sitter i regjering så får vi gjennomslag for dobling av rabatter og kutt i bomtakstene. Det hadde vi ikke fått til utenfor regjering. Vi har gitt et løfte, kjempet for det. Men opplever at et flertall representanter på Stortinget er mot dette. Dette handler om å gi og ta. Les hele stortingsmeldingen her. - Vil elbilene fortsatt kunne passere gratis? - Det er en del av de forhandlingene som nå pågår mellom partiene på Stortinget. Vi har ikke gjort noen føringer på dette.# Det er i dag om lag 60 bompengeselskaper. Regjeringen legger til grunn at tre fylkeskommunalt eide bompengeselskaper skal etableres så snart som mulig. Det skal føre til at mer av bilistenes bompenger kan gå direkte til veiutbygging. Bompenge-Norge sannsynligvis blir inndelt i regionene øst, vest og nord. # Bompengeandelen av utbyggingskostnadene for oppstartporteføljen vil bli på samme nivå som det er lagt opp til i Nasjonal transportplan 2014-2023. Det må foreligge lokale vedtak før prosjekter kan finansieres med bompenger, slik som i dag. # En rentekompensasjonsordning for bompengelån skal brukes som insentiv for å sikre gjennomføring av bompengereformen og skal bidra til lavere takst og økt rabatt for bilistene. Det skal blant annet bety at når bilister betaler bompenger skal disse gå til veien, ikke alt annet. # Med mål om å få redusert driftskostnadene for bompengeselskapene vil regjeringen foreta en gjennomgang av dagens takst- og rabattsystem. Det skal blant annet lønne seg me å ha en bompengebrikke i bilen. Solvik-Olsen mener denne bør økes til opptil 20 prosent. Tidligere denne uken presenterte samferdselsminister Solvik-Olsen sin plan for å bruke 130 milliarder kroner som regjeringen legger i et nytt vegselskapet. Det helstatlige selskapet skal bygge sju større veistrekninger de neste 20 årene. VG fikk da opplyst at 30 av disse skulle tas inn med bompenger.Leder i næringskomiteen, Geir Pollestad (Sp) mener løsningen FrP har valgt er en svært byråkratisk. – Det er bra at staten bidrar litt mer til vegprosjektene. Regjeringen velger likevel en svært byråkratisk løsning og de skyver i all hovedsak regningen over på kommende regjeringer. Han mener også at det er like mange spørsmål svar som står igjen om ordningen etter dagens pressekonferanse. – Det er for eksempel uforståelig at man ikke kan ta bort rentekostnaden i finansieringsopplegget for nye vegprosjekter. Det er heller ingen tvil om at regjeringen flytter penger fra veier som skal bygges til veier som alt er bygget.Også SVs Heikki Holmås advarer mot det han beskriver som en lånefest til alle landets fylker. Jeg vil sterkt advare mot Solvik-Olsens forslag om lånefest til vei i alle landets fylker. – Gratis lån vil gjøre det enda billigere å satse på bompengebaserte veier rundt byene i stedet for veier til folk som trenger det i distriktene og kollektiv og sykkel rundt byene. Han er imidlertid fornøyd med forslaget for å sammenslå dagens mange bomselskap. – Forslaget om å slå sammen mylderet av bompengeselskap, med godt betalte politikere i styrene, til bare tre har jeg allerede applaudert. Det regner jeg med vil gå enstemmig gjennom i Stortinget.
Det skal bli betraktelig billigere å passere en bompengering for norske bilister. En rekke tiltak skal kunne redusere takstene med opptil 30 prosent.